তাই উইন্ডোজ ১০ কম্পিউটারে সেরা পারফরম্যান্স সুবিধা পেতে, আপনাকে সম্পূর্ণরূপে এই ইন্ডেক্সিং বা সূচি বন্ধ করতে হবে। এটি করার জন্য প্রথমে স্টার্ট মেন্যুর সার্চ বক্সে services.msc টাইপ করুন এবং পরিষেবাগুলোর ফলাফলগুলোতে (সার্ভিসেস রেজাল্ট) ক্লিক করুন। তারপর সার্ভিসেস অ্যাপটি প্রদর্শিত হবে। তালিকাটিতে ইন্ডেক্সিং সার্ভিস বা উইন্ডোজ সার্চে স্ক্রোল করুন। এটিতে দুবার ক্লিক করুন এবং প্রদর্শিত স্ক্রিন ‘স্টপ’ এ ক্লিক করুন। তারপর কম্পিউটার রিস্টার্ট করুন।